Sauran Duniya Iran Ba Zata Amince da Dakatar da Shirin Nukiliyarta Na Tsawon Lokaci Ba-inji Ayatollah Sabunta wa ta karshe Yuni 24, 2015
Ayatollah Ali Khomenei shugaban addini na Iran
Shugaban addinin Iran Ayatollah Ali Khomenei ya fito balo balo a wani jawabi daya gabatar a daren Talata cewa, kasar sa ba zata amince da wata yarjejeniyar data tanadi kasar ta kayade shirin nukiliyarta na lokaci mai tsawo ba.
WASHINGTON, DC — Shugaban addinin yayi wannan furuci ne a yayinda mashawarta daga kasar sa da kuma giggan kasashen duniya suka yi kusan cimma yarjejeniya akan shirin nukiliyan Iran.
Bangarorin suna aiki ne akan dala dalan shirin rage ko kuma dakatar da shirin nukiliyan Iran na tsawon shekaru goma, ita kuma a saka mata ta hanyar sassauta takunkunmin dake raunana tattalin arzikin kasar.
A watan Afrilu bangarorin suka tsayar da ranar talatin ga wannan wata na Yuni a zaman wa'adin da suka gitta wa kansu na cimma jadawalin yarjejeniyar.
Ayatollah Khamenei yace kasar sa ba zata yarda ta dakatar da shirin nukiliyan ta na tsawon shekaru goma ko shekaru goma sha biyu ba.. Haka kuma ya jaddada cewa Iran ba zata bari spectocin bincike zuwa ko kuwa kai ziyara masana'antun sojan ta a zaman wani bangare na tabbatar cewa Iran tana mutunta ka'idodin yarjejeniyar ba.
Bugu da kari kuma yace kasar sa tana son a dage takunkunmin da aka aza mata da zarar an kula yarjejeniya.
VOA 60 Afirka - Mayu 14, 2013
VOA60 Duniya: Bom Ya Fashe A Gidan Jakadan Kasar Iran, Yamen, Disamba 03, 2014